Қарағанды облысының кейбір мектептерінде 6 күндік оқу кестесі енгізілді
DATE: 22:51, 04 Қыркүйек 2023 | GMT +5
TITLE: Қарағанды облысының кейбір мектептерінде 6 күндік оқу кестесі енгізілді
URL: https://kaz.inform.kz/news/karagandy-oblysynyn-keybir-mektepterinde-6-kundik-oku-kestesi-engizildi_a4108080/
META: DATE: 22:51, 04 Қыркүйек 2023 | GMT +5
TOTAL WORDS: 177
AUTHOR(S):
TEXT: 1 қыркүйекте атааналар мен 7-11 сынып оқушылары 6 күндік оқу кестесі енгізілгені туралы жаңалықтан хабардар етілді. Мұндай шешімді білім саласының өкілдері жоғары сынып оқушыларының сабақтарының көптігімен түсіндірді. Өткен жылы, екінші ауысымдағы оқушылардың мектептен кешкі сағат 21:00 кезінде қайтқан кездері болған. Осыған байланысты атааналар тарапынан көп шағым түскен. Биыл 5 күндік оқу кестесін 6 күнге бөлуге рұқсат берілді. «Қолданыстағы санитарлық-эпидемиологиялық талаптарға сәйкес, бірінші және екінші ауысымдағы сабақтар арасындағы үзілістердің ең аз уақыт лимиті бекітілді. Кестеге байланысты сабақты 08:00-де бастайтын мектептерде бірінші ауысымдағы сабақтар сағат 14. 05-те аяқталатын. Екінші ауысым сағат 14:45-те басталатын сабақтар кешкі сағат 20:50-де аяқталатын. Өткен жылы екінші ауысымда білім алатын оқушылардың атааналар қауымы сабақтардың тым кеш аяқталатынына, қыс кезінде тіпті қараңғыда бітетініне наразылық білдірді. Осы себепті 7, 8, 9, 10 және 11 сынып оқушыларының сабақтарын 6 күнге бөлу туралы шешім қабылданды. Сонда күн сайын өтетін сабақтар саны 6-ға дейін қысқарады, ал сенбі күндері тек 4 сабақ болады», -делінген хабарламада. 6 күндік оқудың төменгі сынып оқушыларына қатысы жоқ. Өйткені олардың сағаты аптасына 30-дан аспайды. Сондай-ақ 5 күндік оқу ережесі бір ауысымда білім алатын мектептерде де қалдырылды
